**وفد تجیب** 9ھ میں بارگاہ رسالت میں آیا۔  

یہ 13 آدمیوں کا ایک وفد تھا جو اپنے مالوں اور مویشیوں کی زکوٰۃ لے کر بارگاہ اقدس میں حاضر ہوا تھا۔ حضور صلی اللہ علیہ و آلہ وسلم نے مرحبا اور خوش آمدید کہہ کر ان لوگوں کا استقبال فرمایا بلال حبشی کو خدمت کے لیے مقرر فرمایا۔ اوریہ ارشاد فرمایا کہ تم لوگ اپنے اس مال زکوٰۃ کو اپنے وطن میں لے جاؤ اور وہاں کے فقراء و مساکین کو یہ سارا مال دے دو۔ ان لوگوں نے عرض کیا کہ یارسول ﷲ! صلی اللہ علیہ و آلہ وسلم ہم اپنے وطن کے فقراء و مساکین کو اس قدر مال دے چکے ہیں کہ یہ مال ان کی حاجتوں سے زیادہ ہمارے پاس بچ رہا ہے۔ یہ سن کر حضور صلی اللہ علیہ و آلہ وسلم نے ان لوگوں کی اس زکوٰۃ کو قبول فرما لیا اور ان لوگوں پر بہت زیادہ کرم فرماتے ہوئے ان خوش نصیبوں کی خوب خوب مہمان نوازی فرمائی اور بوقت رخصت ان لوگوں کو اکرام و انعام سے بھی نوازا۔  

پھر دریافت فرمایا کہ کیا تمھاری قوم میں کوئی ایسا شخص باقی رہ گیا ہے؟ جس نے میرا دیدار نہیں کیا ہے۔ ان لوگوں نے کہا کہ جی ہاں۔ ایک نوجوان کو جو سب سے کم عمر ہے ہم اپنے کجاووں میں چھوڑ آئے ہیں جو ہمارے سامان کی حفاظت کر رہا ہے۔ حضور صلی اللہ علیہ و آلہ وسلم نے فرمایا کہ تم لوگ اس نوجوان کومیرے پاس بھیج دو۔ چنانچہ ان لوگوں نے اس نوجوان کو روانہ کر دیا۔ جب وہ نوجوان بارگاہ عالی میں باریاب ہوا تو اس نے یہ گزارش کی کہ یارسول ﷲ! صلی اللہ علیہ و آلہ وسلم آپ نے میری قوم کی حاجتوں کو تو پوری فرما کربھیجا اب میں بھی ایک حاجت لے کر آپ صلی اللہ علیہ و آلہ وسلمکی بارگاہ اقدس میں حاضر ہو گیا ہوں اور امیدوار ہوں کہ آپ میری حاجت بھی پوری فرما دیں گے۔ حضور صلی اللہ علیہ و آلہ وسلم نے دریافت فرمایا کہ تمھاری کیا حاجت ہے؟ اس نے کہا کہ یا رسول ﷲ! صلی اللہ علیہ و آلہ وسلممیں اپنے گھر سے یہ مقصد لے کر نہیں حاضر ہوا ہوں کہ آپ مجھے کچھ مال عطا فرمائیں بلکہ میری فقط اتنی حاجت اور دلی تمنا ہے جس کو دل میں لے کر آپ صلی اللہ علیہ و آلہ وسلم کی بارگاہ میں حاضر ہوا ہوں کہ اﷲ تعالیٰ مجھے بخش دے اور مجھ پر اپنا رحم فرمائے اور میرے دل میں بے نیازی اور استغناء کی دولت پیدا فرما دے۔ نوجوان کی اس دلی مراد ا ور تمنا کو سن کر محبوبِ خدا صلی اللہ علیہ و آلہ وسلم بہت خوش ہوئے اور اس کے حق میں ان لفظوں کے ساتھ دعا فرمائی کہ اللَّهُمَّ اغْفِرْ لَهُ وَارْحَمْهُ وَاجْعَلْ غِنَاهُ فِي قَلْبِهِ اے ﷲ! عز و جل اس کو بخش دے اور اس پر رحم فرما اور اس کے دل میں بے نیازی ڈال دے۔  

پھر آپ صلی اللہ علیہ و آلہ وسلم نے اس نوجوان کو اس کی قوم کا امیر مقرر فرما دیا اور یہی نوجوان اپنے قبیلے کی مسجد کا امام ہو گیا۔ اس قبیلہ کے 16 لوگ حج کے موقع پر منیٰ میں رسول اللہ صلی اللہ علیہ و آلہ وسلم سے ملے آپ نے اس لڑکے کے متعلق پوچھا بتایا گیا اس سے زیادہ کسی کو ہم نے قناعت کرنے والا ہم نے کبھی نہیں دیکھا تو رسول اللہ صلی اللہ علیہ وآلہ وسلم نے فرمایا میں آرزو کرتا ہوں کہ اللہ ہم سب کا خاتمہ اسی طرح کرے

حوالہ جات
---------

1. ↑  سیرتِ مصطفی مؤلف، عبد المصطفیٰ اعظمی، صفحہ 518 - 519، ناشر مکتبۃ المدینہ کراچی
2. ↑  طبقات ابن سعد، حصہ دوم، صفحہ 72 - 73، محمد بن سعد، نفیس اکیڈمی کراچی

| * د
* ب
* ت
بارگاہ نبوت میں آنے والے وفود |
| --- |
| 
* وفد ہوازن
* وفد ثقیف وفدعروہ بن مسعود ثقفی
* وفد کندہ
* وفد اشعریین
* وفد حمیر (وفد ملوک حمیر)(وفد نافع بن زید الحمیری)
* وفد بنو اسد
* وفد فزارہ
* وفد بنو کلاب
* وفد بنورؤاس بن کلاب
* وفد بنو ثعلبہ (وفد ثعلبہ بن منقذ)
* وفد بنو مرہ
* وفد بنو بکاء
* وفد بنوعقیل بن کعب
* وفد جعدہ
* وفد بنو قشیر(وفد معاویہ بن حیدہ)
* وفد کنانہ
* وفد بنو ہلال(وفد ہلال بن عامر)
* وفد بلی
* وفد واثلہ بن الاسقع
* وفد بنی عبد بن عدی
* وفد اشجع
* وفد تجیب
* وفد باہلہ
* وفد بنو سلیم بن منصور (وفد سلیم)
* وفد مزینہ
* وفد دوس
* وفد بنو عبس
* وفد عامر بن طفیل
* وفد دارم (وفد داریین)
* وفد علقمہ بن علاثہ
* وفد اسید بن ابی اناس
* وفد غامد
* وفد نجران
* وفد بکر بن وائل
* وفد جرش
* وفد بنو عامر بن صعصعہ
* وفد عبد القیس 5ھ
* وفد عبد القیس 9ھ
* وفد بنو حنیفہ
* وفد بنو تغلب
* وفد طے
* وفد ازد(وفد ازد شنوأۃ)
* وفد بنو حارث (وفد الحارث بن كعب)
* وفد ہمدان
* وفد ایاد
* وفد سدوس
* فروہ بن عمرو جذامی
* وفد بنو سعد بن بکر (وفد ضمام بن ثعلبہ)
* وفد ہذیم
* وفد قبیلہ جعفی
* وفد بنو تمیم(وفد قیس بن عاصم)
* وفد بہرآء
* وفد فروہ بن مسیک المرادی
* وفد قبیلہ زبید
* وفد عذرہ
* وفد خولان
* وفد عدی بن حاتم
* وفد محارب
* وفد صدآء
* وفدعنزہ
* وفد حجاج بن علاط سلمی
* وفد سلمہ بن عیاض
* وفد غسان
* وفد سلامان
* وفد صدف
* وفد خشین
* وفد بنو المنتفق (وفد ابو رزین لقیط بن عامر العقیلی)
* وفد نخع
* وفد رعیہ السحیمی
* وفد کلب
* وفد جہینہ
* وفد طارق بن عبداللہ
* وفد بنو رقاش
* وفد بنوجرم
* وفد حکم بن حزن کلفی
* وفد بنو سعد العشیرہ(وفد ذباب بن الحارث)
* وفد قبیلہ عنس بن مالک
* وفد الرہاویین از قبیلہ مذحج
* وفد بجیلہ (وفد جریرالبجلی)
* وفد احمس
* وفد قبیلہ خثعم
* وفد حضرموت
* وفد وائل بن حجر
* وفد قبیلہ ازد عمان
* وفد حارث بن حسان
* وفد سحیم
* وفد اعشی بن مازن
* وفد غافق
* وفد بارق
* وفد ثمالہ
* وفد ابو صفرہ
* وفد حدان
* وفد خفاف بن نضلہ
* وفد قبیلہ اسلم
* وفد قبیلہ جذام
* وفد مہرہ
* وفد جیشان
* وفد یحنہ بن رؤبہ
* وفد جرباء
* وفد اذرح
* وفد السباع
* وفد الجن

 |  |